section_heading: Tijek bitke
paragraph_text: Sljedećega dana vojske su sudjelovale samo u manjim obračunima. Tijekom bitke stizalo je pojačanje i vojska se organizirala. Francuzima je stiglo samo 14.000 dodatnih vojnika, a saveznicima 145.000 novih vojnika, pa je to jako ojačalo savezničku vojsku. Saveznici su 18. listopada započeli opći napad sa svih strana. Tijekom devet sati teških borbi obje su strane imale veliki broj žrtava. Samo je hrabrost francuske vojske spasila Francuze od proboja njihove linije. Francuzi su lagano bili potiskivani prema Leipzigu. Napoleon je shvatio da je izgubio bitku, pa je noću s 18. na 19. listopada počeo povlačiti većinu vojske preko rijeke Bijeli Elster. Povlačenje se dobro odvijalo sve dok nije slučajno srušen jedini most početkom popodneva. Francuska zaštitnica je tako ostala u opasnosti da je uhvate saveznici ili da se utope u rijeci pokušavajući je preplivati. mini|Napoleon I. i Józef Poniatowski u bitki kod Leipziga|alt=